**Pápakovácsi Német Nemzetiségi Önkormányzat Képviselő-testülete**

**8596 Pápakovácsi Fő utca 19.**

Szám: Pk/74-4/2024.

**JE G Y Z Ő K Ö N Y V**

**Készült:** Pápakovácsi Község Német Nemzetiségi Önkormányzat Képviselő-testületének 2024. július 17-én 16.00 órától tartott üléséről.

**Ülés helye:** Polgármesteri Hivatal

Pápakovácsi Fő utca 19.

**Jelen vannak**: Takácsné Varga Brigitta elnök

Takács László képviselő

Zsidai Márk elnökhelyettes távolmaradását előzetesen bejelentette.

(Jelenléti ív jkv. 1. melléklete)

Tanácskozási joggal volt jelen: Kissné Szántó Mária jegyző

**Takácsné Varga Brigitta elnök** köszöntötte a jelenlevőket, megállapította, hogy a testület határozatképes, mivel 3 nemzetiségi képviselő közül 2 fő jelen van, az ülést megnyitotta.

**A következő napirend megtárgyalását javasolta a meghívóban foglaltak szerint:**

(Meghívó a jkv. 2. melléklete)

1. ) Pápakovácsi Falunapi rendezvényhez támogatás

A testület a javasolt napirenddel vita nélkül egyetértett, más napirendre javaslat nem volt.

**NAPIREND TÁRGYALÁSA**

**1./ Német Pápakovácsi Falunapi rendezvényhez támogatás**

**Előadó: Takácsné Varga Brigitta elnök**

**Takácsné Varga Brigitta elnök** szóbeli előterjesztésben ismertette a napirendet:

2024. július 27-én kerül sor a községben a már hagyományos falunapi rendezvény megtartására. A nemzetiségi önkormányzat minden évben képviseltette magát a rendezvényen, támogatta annak költségeit pl. fellépők költségeinek átvállalásával vagy egyéb formában. A települési önkormányzattal egyeztetve idén a német nemzetiségi önkormányzat a főzőversenyen vesz részt, sváb ételt főznének. Az alapanyagot és minden költséget az önkormányzat vállalja, cserébe a német nemzetiségi önkormányzat részéről 100.000 Ft támogatás biztosítását javasolja. A támogatásról együttműködési megállapodást kötnének. (Ennek tervezete a jkv. 3. melléklete.) Kérte a véleményeket.

Hozzászólás nem volt, egyetértettek a javaslattal.

A képviselő-testület 2 igen szavazattal – ellenszavazat és tartózkodás nélkül – a következő határozatot hozta:

**7/2024. (VII.17.) PKNNÖ határozat**

Pápakovácsi Község Német Nemzetiségi Önkormányzat Képviselő-testülete a 2024. július 27-én tartandó Pápakovási Falunapi rendezvényhez 100.000 Ft támogatást biztosít. A támogatásról együttműködési megállapodást kötnek az Önkormányzattal. A Pápakovácsi Német Nemzetiségi Önkormányzat tagjai a főzőversenyen vesznek részt, sváb ételt főznek.

A képviselő-testület felhatalmazza az elnököt az együttműködési megállapodás aláírására és kéri az elnököt az aláírást követően a támogatás átutalására.

**Felelős:** elnök

**Határidő:** 2024. július 22.

Több napirend nem volt, az elnök a képviselő-testület ülését 16.30 órakor bezárta.

K.m.f.

Takácsné Varga Brigitta Takács László

elnök jkv.hitelesítő